ถ้ากินยาคุมฉุกเฉินระหว่างเม็ดแรกกับเม็ดที่สองห่างกันไม่ถึง12ชั่วโมง(กินหลังจากเม็ดแรก7ชั่วโมง) ประสิทธิภาพของยาจะคงยังได้ผลอยู่ใหมคะ
สวัสดีค่ะ หากเป็นยาคุมฉุกเฉินชนิดที่มี 2 เม็ดใน 1 แผง สามารถเลือกทานพร้อมกันทีเดียว 2 เม็ด หรือทานครั้งละ 1 เม็ด ห่างกันไม่เกิน 12 ชั่วโมงก็ได้ ประสิทธิภาพไม่แตกต่างกัน ดังนั้น หากทานห่างกัน 7 ชั่วโมงดังกล่าว จึงไม่มีผลต่อการลดประสิทธิภาพในการป้องกันการตั้งครรภ์ลงแต่อย่างใดประสิทธิภาพของยาคุมฉุกเฉินนั้น จะขึ้นอยู่กับความรวดเร็วในการเริ่มทานยาหลังจากที่มีเพศสัมพันธ์ หากยิ่งทานช้า ประสิทธิภาพก็จะยิ่งลดลง ส่วนการทานเม็ดที่ 2 นั้น หากทานติดกับเม็ดแรกเกินไป อาจเพียงแค่ทำให้เกิดผลข้างเคียงได้มากขึ้นเท่านั้นเช่น คลื่นไส้ อาเจียน ปวดหัว เวียนหัว ปวดท้อง เจ็บเต้านม เป็นต้น แต่อาจไม่เกิดก็ได้